**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9.1. Aktīva iekļaušana ar mērķi veicināt nodarbinātību, tostarp, lai veicinātu vienlīdzīgas iespējas un aktīvu līdzdalību un uzlabotu nodarbinātību. |
| Specifiskā atbalsta mērķa numurs un nosaukums | 9.1.1. Palielināt nelabvēlīgākā situācijā esošu bezdarbnieku iekļaušanos darba tirgū |
| Pasākuma numurs un nosaukums | 9.1.1.1. Subsidētas darbavietas nelabvēlīgākā situācijā esošiem bezdarbniekiem |
| Projektu iesniegumu atlases veids | Ierobežota projekta iesnieguma atlase |
| Atbildīgā iestāde | Labklājības ministrija |

|  |  |  |
| --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (P, N) |
|
| 1.1. | Projekta iesniedzējs atbilst MK noteikumos par specifiskā atbalsta mērķa (turpmāk - SAM) kārtas īstenošanu projekta iesniedzējam izvirzītajām prasībām[[1]](#footnote-1). | N |
| 1.2. | Projekta iesnieguma veidlapa ir sagatavota datorrakstā. | N |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam Latvijas Republikā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro.* | P |
| 1.5. | Projekta iesnieguma oriģinālam ir dokumenta juridiskais spēks: | - |
| 1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisku parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);  1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. | P |
| 1.6. | Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi papildu iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un atbilstoši projekta iesnieguma veidlapas prasībām. | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu noteiktajam ES fonda finansējuma apmēram. | P |
| 1.10. | Projekta iesniegumā norādītā ES fondu atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākumu noteiktajam, t.sk. nepārsniedz noteikto izmaksu pozīciju apjomus un:  1.11.1. ir saistītas ar projekta īstenošanu,  1.11.2. ir nepieciešamas projekta īstenošanai (projektā norādīto aktivitāšu īstenošanai, mērķa grupas vajadzību nodrošināšanai, definētās problēmas risināšanai),  1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības:  1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām; | P |
|  | 1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[2]](#footnote-2) nosacījumiem. | P |
| 1.17. | Projekta iesniegumā ir identificēti, aprakstīti un izvērtēti projekta īstenošanas riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P |
| 1.18. | Projekta iesniegumā norādītā mērķa grupa atbilst MK noteikumos par specifiskā atbalsta mērķa pasākuma īstenošanu noteiktajam (attiecināms, ja prasības izvirzītas MK noteikumos par specifiskā atbalsta mērķa pasākuma īstenošanu). | P |
| 1.19. | Projektā iesniegumā tiek identificētas mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa pasākuma īstenošanu noteiktajam (attiecināms, ja prasības izvirzītas MK noteikumos par specifiskā atbalsta mērķa pasākuma īstenošanu). | P |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P, N) |
|
| 2.1. | Projekts tiks īstenots atbilstoši "Iekļaujošas nodarbinātības pamatnostādņu" rīcības virzienam "Iekļaujošs darba tirgus". | P |
| 2.2. | Projektā paredzētās specifiskās darbības sekmē vienlīdzīgu iespēju horizontālās prioritātes principu (dzimumu, invaliditātes, novecošanās un etniskās piederības) ievērošanu. | N |
| 2.3. | Projektā ir nodrošināta atbalsta pasākumu demarkācija ar citām ES fondu ietvaros finansētajām aktivitātēm, kur paredzēta darba līguma slēgšana. | P |
| 2.4. | Projekta iesniegumā ir aprakstīts ierobežota apjoma valsts atbalsta (*de minimis)* sniegšanas mehānisms atbilstoši MK noteikumos par specifiskā atbalsta mērķa pasākuma īstenošanu noteiktajam (t.sk. - mehānisms, kā, izvērtējot finanšu atbalsta apmēru, tiks vērtēts saņemtais *de minimis* atbalsts viena vienota uzņēmuma līmenī). | P |

|  |  |  |  |  |
| --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projekta iesniegumā ir sniegta informācija par nelabvēlīgākā situācijā esošu bezdarbnieku portretu, kuriem ir nepieciešams izveidot subsidētas darba vietas. | 3.1.1. Projekta iesniegumā ir sniegta informācija par nelabvēlīgākā situācijā esošu bezdarbnieku portretu (statistiskā informācija par nelabvēlīgākā situācijā esošiem bezdarbniekiem, kas izteikuši vēlmi piedalīties pasākumā, vecuma, izglītības, bezdarba ilguma, valsts valodas prasmes, dzimuma un tautības griezumā) - 5; | 5V | 3 |
| 3.1.2. Projekta iesniegumā ir sniegta informācija par nelabvēlīgākā situācijā esošu bezdarbnieku portretu (statistiskā informācija par nelabvēlīgākā situācijā esošiem bezdarbniekiem, kas izteikuši vēlmi piedalīties pasākumā, vecuma, izglītības, bezdarba ilguma, valsts valodas prasmes un dzimuma griezumā, bet nav sniegta tautības griezumā) - 3; |
| 3.1.3. Projekta iesniegumā nav sniegta informācija par nelabvēlīgākā situācijā esošu bezdarbnieku statistisko portretu, kuriem ir nepieciešams izveidot subsidētās darba vietas - 0. |
| 3.2. | Projekta iesniegums paredz papildinošu atbalstu visiem pasākumā iesaistītajiem bezdarbniekiem. | 3.2.1. Projekta iesniegums paredz papildinošu atbalstu visiem pasākumā iesaistītajiem bezdarbniekiem (karjeras konsultanta, darba vadītāja nodrošināšanu un ilgāku nodarbinātības atbalstu bezdarbniekiem, kuru bezdarba periods ir vismaz 12 mēneši) - 5; | 5V | 4 |
| 3.2.2. Projekta iesniegums paredz daļēji papildinošu atbalstu visiem pasākumā iesaistītajiem bezdarbniekiem (darba vadītāja nodrošināšanu un ilgāku nodarbinātības atbalstu bezdarbniekiem, kuru bezdarba periods ir vismaz 12 mēneši), bet neparedz karjeras konsultanta nodrošināšanu - 4; |
| 3.2.3. Projekta iesniegums neparedz papildinošu atbalstu visiem pasākumā iesaistītajiem bezdarbniekiem - 0. |
| 3.3. | Projekta iesniegums paredz papildinošu atbalstu pasākumā iesaistītajiem bezdarbniekiem ar invaliditāti. | 3.3.1. Projekta iesniegums paredz papildinošu atbalstu pasākumā iesaistītajiem bezdarbniekiem ar invaliditāti (atbalsta personu bezdarbniekiem ar invaliditāti (ar garīga rakstura traucējumiem), surdotulku, ergoterapeitu, asistentu pakalpojumus un darba vietas pielāgošanu) - 5; | 5V | 5 |
| 3.3.2. Projekta iesniegums paredz daļēji papildinošu atbalstu pasākumā iesaistītajiem bezdarbniekiem ar invaliditāti (surdotulku, ergoterapeitu, asistentu pakalpojumus un darba vietas pielāgošanu), bet neparedz atbalsta personu bezdarbniekiem ar invaliditāti (ar garīga rakstura traucējumiem) pakalpojumu - 4; |
| 3.3.3. Projekts neparedz papildinošu atbalstu pasākumā iesaistītajiem bezdarbniekiem ar invaliditāti - 0. |
| 3.4. | Projekta iesniegumā ir izvērtēta bezdarbniekiem piedāvāto pasākumu ietekme uz darba tirgu un izvirzīti rādītāji šīs ietekmes novērtēšanai. | 3.4.1. Projekta iesniegumā ir izvērtēta bezdarbniekiem piedāvāto pasākumu ietekme uz darba tirgu - 4; | 8S | 4 |
| 3.4.2. Projekta iesniegumā ir izvirzīti rādītāji piedāvāto pasākumu ietekmes uz darba tirgu novērtēšanai - 4; |
| 3.4.3. Projekta iesniegumā nav izvērtēta bezdarbniekiem piedāvāto pasākumu ietekme uz darba tirgu un izvirzīti rādītāji šīs ietekmes novērtēšanai - 0. |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

1. Kritērija ietvaros tiek pārbaudīta projekta iesniedzēja juridiskā statusa atbilstība [↑](#footnote-ref-1)
2. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [↑](#footnote-ref-2)